google/wiki40b huggingface dataset:
Branislav Hargaš

Životopis

Narodil sa v Novom Meste nad Váhom. Vyštudoval Trnavskú univerzitu a Materiálovotechnologickú fakultu STU v Trnave. Žije v Moravskom Lieskovom.
V roku 2010 hosťoval na dvoch albumoch hudobného projektu Štefánik, Perný & Kollár.
Do roku 2011 študoval u domorodcov v Austrálii hudobný nástroj didgeridoo a po návrate na Slovensko založil s Miroslavom Kollárom, Adamom Gálikom a Petrom Ferenčíkom world music hudobnú skupinu Dúhové Eminencie.
V roku 2013 bol jedným z prispievateľov hudby pre študentský film Post.
V roku 2016 sa zúčastnil kastingu v relácii Česko Slovensko má talent.
Vlastní hudobno-filmové štúdio Tuhar v Novom Meste nad Váhom, ktoré je pomenované podľa nástroja, ktorého je vynálezcom. Popri tom je aj stredoškolským učiteľom na Strednej odbornej škole v Starej Turej.
Diaľnica A2 (Slovinsko)

História

História diaľnice A2 sa začala písať ešte za juhoslovanskej éry, keď bola súčasná trasa súčasťou plánovanej diaľnice bratstva a jednoty, ktorá viedla naprieč celou krajinou a bola označená ako Magistrála 1. Výstavba sa na území dnešného Slovinska začala v 80. rokoch, no niektoré úseky len v polovičnom profile. Prvým súvislým sprejazdneným úsekom bol úsek Naklo-Kranj-Šentvid, ktorý otvorili v roku 1985. Na prelome 80. a 90. rokov bol vo výstavbe hraničný Tunel Karavanke, ktorý otvorili v roku 1991.
Výstavba pokračovala aj v ďalších rokoch a do roku 2009 bola dostavaná takmer celá diaľnica A2. Výnimku tvoril iba úsek v okolí obce Trebnje, ktorý dočasne niesol označenie rýchlostnej cesty H1. Tento chýbajúci úsek dobudovali v júni 2010 a pôvodná H1 bola prekategorizovaná na regionálnu cestu.
V súčasnosti prebieha rekonštrukcia diaľnice medzi Viaduktmi Lešnica a Peračica pri obci Brezje v smere do Rakúska. Ukončenie tejto prestavby a znovusprejazdnenie plného profilu sa plánuje na jún 2011.

Mýto

Na diaľnici A2 sa do 1. júla 2008 používal takzvaný otvorený systém výberu mýta, ktoré sa vyberalo v mýtniciach. Po tomto termíne boli pre motorové vozidlá do 3,5 tony zavedené diaľničné nálepky. Zvláštne mýto sa platí za prejazd Tunelom Karavanke - pre osobné automobily je sadzba vo výške 6,5 eura.
Priemysel holokaustu (kniha)

Kniha Priemysel holokaustu. Úvahy o zneužívaní židovského utrpenia bola publikovaná v roku 2000. Norman Finkelstein v nej tvrdí, že Elie Wiesel a ďalší zneužívajú pamiatku holokaustu ako „ideologickú zbraň“. Rovnako sa tak štát Izrael, „jedna z vojensky najsilnejších krajín sveta s otrasnou bilanciou v oblasti ľudských práv sám obsadil do roly štátu obete“, aby získal „imunitu proti kritike.“ Tiež popisuje to, čo nazýva „dvojitým vydieraním“ „odpudzujúcim gangom plutokratov, chuligánov a mediokratov“ snažiacich sa získať obrovské právne odškodné a finančné vyrovnanie od Nemecka a Švajčiarska a tieto peniaze potom idú právnikom a organizáciám zainteresovaným v ich získaní a nie skutočným preživším holokaustu.
Kniha sa stretla s odmietavou reakciou v niektorých kruhoch, s kritikou, že bola nedostatočne prepracovaná a/alebo umožnila iným využiť ju na antisemitské účely. Napríklad, nemecký historik Hans Mommsen označil prvé vydanie za „najtriviálnejšiu knihu, ktorá môže ľahko vznietiť antisemitské predsudky.“ Izraelský historik holokaustu Israel Gutman nazval knihu „hanopisom“ uvádzajúc, že „nejde o vedeckú ani politickú literatúru ... dokonca si nemyslím, že môže byť recenzovaná či hodnotená ako legitímna kniha.“ Knihu ostro kritizoval aj profesor Brownovej univerzity Omer Bartov a profesor Peter Novick z University of Chicago.
Finkelstein však má aj svojich podporovateľov. Raul Hilberg, všeobecne uznávaný ako popredný expert medzi bádateľmi holokaustu, povedal, že kniha vyjadruje názory, s ktorými on sám v podstate súhlasí a rovnako ako Finkelstein považuje zneužívanie holokaustu za „odporné“. Pri inej príležitosti na otázku, že či Finkelsteinova analýza nemôže byť neonacistami využitá na antisemitské účely, Hilberg odpovedal: „Aj keby ju tak použili, obávam sa, že pravda musí byť povedaná otvorene bez ohľadu na následky, ktoré by boli nežiaduce či prekážajúce.“
Archias z Megary

Archias (starogr. Ἀρχίας – Archias) bol trojnásobný olympijský víťaz súťaže trubačov a hlásateľov v 4. stor. pred Kr.
Archias, syn Eukla zo sicílskej Megary, si pravdepodobne na 105., 106., a na 107. olympijských hrách v rokoch 364, 360 a 356 pred Kr. vybojoval víťazstvá v súťaži trubačov a hlásateľov a stal sa tak prvým hlásateľom na hrách v Olympii nepochádzajúcim z Élidy. Archias sa v tejto disciplíne presadil aj na pýtických hrách v Delfách.
Súťaž trubačov a hlásateľov zaviedli na 96. olympijských hrách v roku 396 pred Kr. Konala sa hneď po prísahe a jej víťaz mal právo asistovať hellanodikom pri hrách a hlavne oznamovať mená pretekárov a víťazov.
Pravica (politika)

Vznik a vývoj pojmu

Označenie vzniklo na konci 18. storočia v období Francúzskej revolúcie podľa toho, že takto označovaná skupina poslancov sedela v parlamente vpravo. Vpravo sedela najprv aristokracia a monarchisti a teda za daných okolností zástancovia starého poriadku, v neskoršom priebehu revolúcie vpravo sedeli zástancovia bohatého meštianstva a slobodného trhu (takisto teda skôr zástancovia vyšších vrstiev). Vľavo sedeli zástancovia ľudu (spočiatku vrátane meštianstva, neskôr bez meštianstva), a tým pádom za daných okolností zástancovia stále väčších zmien. 
V súčasnosti sa často stierajú rozdiely medzi pravicovými a ľavicovými stranami. Veľmi často vládnuce ľavicové strany z dôvodov zabezpečenia ekonomického rastu zavádzajú opatrenia typické skôr pre pravicu a naopak pravicové vlády, hlavne z populistických dôvodov, zavádzajú opatrenia typické skôr pre ľavicu.
Saint-Sébastien (Isère)

Poloha

Obec má rozlohu 20,98 km². Najvyšší bod je položený 1 931 m n. m. a najnižší bod 579 m n. m.

Obyvateľstvo

Počet obyvateľov obce je 245 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Briord

Polohopis

Briord má rozlohu 12,29 km². Najvyšší bod je položený 580 m n. m. a najnižší bod 200 m n. m.

Obyvateľstvo

Briord má 875 obyvateľov (2009).
Graf vývoja obyvateľstva:
Zdroje: INSEE
Andrej Alexandrovič Michaľov

Klubový hokej

Od sezóny 2002/03 pôsobil v mužstve Keramin Minsk v bieloruskej hokejovej lige. Od ročníka 2008/09 hrá za CHK Dynama-Minsk v KHL.

Reprezentácia

Reprezentoval na ôsmich majstrovstvách sveta po sebe – 2005, 2006, 2007, 2008, 2009, 2010, 2011, 2012, ako aj na ZOH 2010.
Grevenbroich

Poloha

Mesto je položené pozdĺž toku rieky Erft, približne 15 kilometrov juhozápadne od mesta Neuss a 15 km juhovýchodne od mesta Mönchengladbach. Najvyššiu nadmorskú výšku v katastrálnom území mesta má kopec Vollrather Höhe (188 m n. m.). Najnižšia výška je na pobreží rieky Erft (45 m n. m.).
Mária Filkusová

Životopis

V roku 1938-1946 študovala na gymnáziu v Brezne, 1946-1951 ruštinu a angličtinu na Filozofickej fakulte UK v Bratislave. Pracovala v oblasti rusko-slovenskej lexikológie a lexikografie. Spoluautorka Veľkého slovensko-ruského slovníka 1-5 (1960-1970) a Veľkého slovensko ruského slovníka 1-6 (1979-1995). Venovala sa aj otázkam jazykovej kultúry, spolupracovala na rozhlasovej relácii Jazyková poradňa. Z ruštiny prekladala prózu, odborné publikácie a články; študie publikovala v zborníkoch a časopisoch Kultúra slova, Ruštinár, Slavica Slovaca a i..
La Ferrière (Vendée)

Poloha

Obec má rozlohu 47,17 km². Najvyšší bod je položený 105 m n. m. a najnižší bod 55 m n. m.

Obyvateľstvo

Počet obyvateľov obce je 4 784 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám na krvi (Jekaterinburg)

Chrám na krvi v Jekaterinburgu (rus. Храм-на-Крови, celý názov: Храм-на-Крови во имя Всех святых, в земле Российской просиявших) je veľký pravoslávny chrám v meste Jekaterinburg, ktorý bol postavený na mieste zavraždenia cára Mikuláša II. a jeho rodiny boľševikmi v roku 1918.

História

Mikuláš II. s rodinou bol po prevrate v Rusku internovaný v tomto meste a uväznený v boľševikmi zhabanom dome inžiniera Ipatieva. Komunistický funkcionár Jakov Sverdlov vydal rozkaz na vyvraždenie celej cárskej rodiny. Ozbrojené komando v noci zo 16. na 17. júla 1918 vniklo do domu a postrieľalo príslušníkov cárskej rodiny.
V roku 1977 vtedajší komunistický funkcionár Boris Jeľcin vydal príkaz na zbúranie Ipatievovho domu. Po nástupe demokracie v Rusku sa začali na tomto mieste zhromažďovať pravoslávni veriaci a 18. augusta 1990 tu na pamiatku zavraždenej cárskej rodiny vztýčili prvý drevený kríž. Potom sa postupne rozbehla diskusia o stavbe chrámu na počesť rodiny posledného cára Ruského impéria.

Stavba chrámu

Chrám sa staval v rokoch 2000 až 2003 v rusko-byzantskom architektonickom štýle. Na jeho stavbe sa podieľali ruskí architekti G.B. Mazajev, V.P. Morozov a M.J. Gračjov. Novopostavený svätostánok bol posvätený 16. júla 2003 (výročie tragickej smrti cárskej rodiny). Chrám má päť kupol (najvyššia symbolizuje Krista spasiteľa a jeho štyroch evanjelistov). Interiér zdobí biely ikonostas, ktorý je dlhý 30 a vysoký 13 metrov. Chrám zdobia fresky a ikony členov cárskej rodiny, ich duchovných patrónov, svätcov ruskej pravoslávnej cirkvi, Krista Spasiteľa a Presvätej Bohorodičky. Pred chrámom je monumentálny pamätník s krížom venovaný Mikulášovi II. a jeho rodine.
FC Vado

História

Klub vznikol v roku 1913. Jeho najväčším úspechom bol triumf v Coppa Italia. FC Vado bol prvý víťaz tejto vyraďovacej súťaže, keď ju vyhral v jej premiérovom roku 1922. V čase víťazstva v tejto súťaži hralo Vado iba tretiu najvyššiu súťaž Seconda Divisione. Tretia najvyššia súťaž je doterajšie maximum klubu. Naposledy v nej však hral v sezóne 1947/48. Od roku 2001 do roku 2008 hralo Vado piatu najvyššiu ligu Serie D. Od sezóny 2008/09 hráva (okrem jedného ročníka) regionálnu ligu Eccellenza Liguria.
Les Côtes-de-Corps

Poloha

Obec má rozlohu 9,83 km². Najvyšší bod je položený 2 015 m n. m. a najnižší bod 680 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrazdan (rieka)

Priebeh toku

Odteká z jazera Sevan. Preteká horskou dolinou a na dolnom toku tečie cez Araratskú rovinu. Celkový spád činí 1 097 m, čo predstavuje 1,8 m/km. Je to ľavý prítok Araksu (povodie Kury).
Prirodzený priemerný prietok vody pri odtoku z jazera je 2 m³/s a v ústí 17,9 m³/s.

Využitie

Na rieke bola vybudovaná Sevanská kaskáda vodných elektrární, ktorá zahŕňa celkom 6 stupňov. Po jej dokončení sa prietok vody pri odtoku z jazera zväčšil na 44,5 m³/s na úkor storočných zásob vody v jazere. Za účelom zabránenia ďalšieho znižovania hladiny jazera bol odtok vody v roku 1965 zmenšený na 16 m³/s. Voda z rieky sa tiež využíva na zavlažovanie. Na rieke ležia mestá Sevan, Hrazdan, Čarencavan, Arzni, Jerevan.
Dezider Tóth

Tvorba

Od 70. rokov patrí k popredným predstaviteľom slovenského konceptuálneho umenia. Vo svojej tvorbe sa venuje umeniu akcie, inštaláciám, maľbe, objektu, minimalistickým intervenciám a tvorí tiež autorské knihy. V roku 1970 sa zúčastnil I. otvoreného ateliéru Rudolfa Sikoru.
Ferrari F355

Špecifikácie

Odhliadnuc od zväčšenia objemu z 3,4 na 3,5 litra, hlavnou zmenou medzi motorom V8 v modeli 348 a F355 je použitie 5-ventilovej hlavy valcov. Tento nový dizajn hlavy valcov umožnil lepšie nasávanie vzduchu do motora, čo malo za následok zvýšenie výkonu na 279 kW/380 koní. Kompresný pomer motora je 11:1 a riadenie motora zaobstarávala v roku 1995 riadiaca jednotka Bosch Motronic M2.7, ktorá bola neskôr v roku 1996 nahradená verziou M5.2.
Rám je oceľový monokok so zadným pomocným trubkovým rámom a s nezávislým predným a zadným odpružením s rozdielne dlhými priečnymi trojuholníkovými ramenami a s teleskopickými plynovými tlmičmi a vinutými pružinami. Pruženie je nastaviteľné v dvoch stupňoch: "Comfort" a "Sport". automobilka Ferrari vybavila všetky sériové F355 pneumatikami Pirelli, s rozmermi 225/40ZR 18 vpredu a 265/40 ZR 18 vzadu.
Aerodynamický dizajn modelu F355 sa testoval v aerodynamickom tuneli viac ako 1300 hodín. Pri uvedení boli k dispozícii dve verzie: kupé Berlinetta a targa GTS. Verzia Spider (kabriolet) bola uvedená v roku 1995. V roku 1997 bola na modeli F355 F1 uvedená elektrohydraulická manuálna prevodovka s radením pádlami pod volantom.
Celkovo sa vyrobilo 11 273 automobilov Ferrari F355.
Rap rock

Charakteristika

Allmusic označil rap metal ako majúci "veľké beaty a ťažké, ťažké riffy" a opísal rap rock ako majúci viac prirodzený zvuk, vyznačujúci sa mnohými skladbami, v ktorých sú texty skôr rapované ako spievané. Allmusic tiež povedal, že rytmus rap rocku pochádza z hip-hopu, s viac punkovými vplyvmi ako normálny hard rock.
Klymenos (otec Eurydiky)

Klymenos (starogr. Κλύμενος – Klymenos, lat. Clymenus) je v gréckej mytológii otec Eurydiky, manželky pylského kráľa Nestora.
Klymenos je postavou z Homérovho eposu Odysea. Od Homéra vieme o ňom len toľko, že bol otcom Eurydiky, manželky pylského kráľa Nestora. Jeho dcéra Eurydika a jej manžel Nestor sa stali rodičmi Thrasyméda, účastníka trójskej vojny.
Podľa antického autora Apollodora z Atén sa však pylský kráľ Nestor oženil s Anaxibiou, dcérou Kratiea a splodil s ňou dcéry Peisidiku a Polykastu a synov Persea, Straticha, Aréta, Echefróna, Peisistrata, Antilocha a Thrasyméda.
Kovanie

Kovanie je technologický proces objemového tvárnenia, pri ktorom v dôsledku pôsobenia vonkajších síl dochádza k zmene štruktúry a tvaru materiálu, pričom sa nemení jeho objem.
Kovanie spočíva v tom, že na prvovýrobok opretý o pevnú podložku (nákova, zápustka) pôsobí sila (dopadom kladiva, barana buchara alebo kovadla kovacieho lisu). Pôsobením tejto sily dochádza v materiáli ku sklzu (plastickej deformácii kryštálovej mriežky), častice sa posúvajú v smere najmenšieho odporu a týmto posuvom získame zmenu tvaru.

Ohrev materiálu

Je možné uskutočniť zahriatím materiálu zvonku (ohrievaním povrchu sa teplo šíri smerom do vnútra materiálu), alebo zvnútra (zohrieva sa materiál zvnútra (indukčný, alebo odporový ohrev).

Zápustkové kovanie

rozumieme také kovanie, pri ktorom výrobok dostáva svoj tvar v dutine zápustky. Materiál je úderom vtlačený do zápustkovej formy a tým prevezme jej tvar. Zápustka je dvojdielna kovová forma s dutinou, ktorá má tvar budúceho výkovku. Jeden diel zápustky je pevný (na nákove) druhý sa priloží na výkovok a úderom naň sa forma spojí. Niekedy je zápustka priamo súčasťou kovacieho stroja. Pri kovaní v zápustkách dostávame rovnaké rozmerové a tvarové výkovky – je určené pre sériovú výrobu.

Razenie

je špecifická forma zápustkového kovania - objemového tvárnenia za studena. Takto sa vyrábajú mince, medaily, prívesky, príbory ... . Spodná a horná časť zápustky obsahuje reliéfny negatív mince. Vystrihnutý plech kruhového tvaru rozmerov budúcej mince sa vloží do formy a úderom sa reliéf z oboch strán naraz otlačí na materiál.

Umelecké kovanie

Kovaním sa zhotovujú aj umelecké a úžitkové predmety, ktoré sú na trhu veľmi žiadúce. Kované brány, zábradlia, ploty, mreže na okná ...

Spevňovanie

Pri kovaní (a aj inom deformačnom tvárnení materiálu) je materiál schopný len určitej plasticity – pri tvárnení dochádza k premiestňovaniu častíc materiálu. Dôsledkom nehomogenity materiálu, ako aj nehomogenity samotných kryštálových mriežok sa posúvajúce častice zachytávajú o seba. Materiál tvrdne a na jeho ďalšie deformovanie potrebujeme čoraz väčšiu silu. Tento jav sa nazýva deformačné spevnenie a spôsobuje zvýšenie pevnosti a tvrdosti materiálu, pričom sa zmenšuje ťažnosť materiálu (vyčerpáva sa plasticita). Po vyčerpaní plasticity dochádza k trhaniu materiálu – vznikajú mikropraskliny až praskliny na úrovni mriežky aj kryštálových zŕn. Preto sa materiál kove zahriaty nad rekryštalizačnú teplotu – vnútorné napätia nevznikajú a materiál je schopný trvalej plasticity.
Spevňovanie čo je obvykle pri kovaní negatívny proces sa využíva pre účelovú zmenu vlastností materiálu. Typickým príkladom je výroba meča, kedy spevňovaním na ostrí dosiahneme tvrdosť, ale v tele meča je žiadúca húževnatosť. Podobným príkladom je naklepávanie kosy, kedy naklepaním "vytiahneme" ostrie, ktoré je zároveň tvrdšie ako pôvodný materiál.
Divertikuly tenkého čreva

Divertikuly tenkého čreva sú pomerne zriedkavo sa vyskytujúce vakovité výdute steny tenkého čreva.
Soursac

Poloha

Obec má rozlohu 42,8 km². Najvyšší bod je položený 571 m n. m. a najnižší bod 251 m n. m.

Obyvateľstvo

Počet obyvateľov obce je 497 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gouda (mesto)

Geografia

Mesto leží na sútoku riek Hollandse IJssel a Gouwe.
Susedné obce: Waddinxveen, Bodegraven-Reeuwijk, Zuidplas, Ouderkerk a Vlist.
Tétsky obvod

Tétsky obvod (maď. Téti kistérség) je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Tét.
Théus

Poloha

Théus má rozlohu 16,71 km². Najvyšší bod je položený 1 732 m n. m. a najnižší bod 635 m n. m.

Obyvateľstvo

Théus má 202 obyvateľov (2009).
Graf vývoja obyvateľstva:
Zdroje: INSEE
Bois-lès-Pargny

Polohopis

Bois-lès-Pargny má rozlohu 10,32 km². Najvyšší bod je položený 142 m n. m. a najnižší bod 90 m n. m.

Obyvateľstvo

Bois-lès-Pargny má 177 obyvateľov (2009).
Graf vývoja obyvateľstva:
Zdroje: INSEE
Saint-Sylvestre-sur-Lot

Poloha

Obec má rozlohu 21,27 km². Najvyšší bod je položený 218 m n. m. a najnižší bod 52 m n. m.

Obyvateľstvo

Počet obyvateľov obce je 2 235 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlčie hrdlo (lokalita)

Vlčie hrdlo je lokalita v Bratislave, v  mestskej časti Ružinov v okrese Bratislava II. Nachádza sa na Žitnom ostrove medzi železničnou traťou, Malým Dunajom, Slovnaftskou ulicou a areálom podniku Slovnaft.
V lokalite sa nachádza rovnomenná ulica.
Moissy-Cramayel

Poloha

Obec má rozlohu 14,28 km². Najvyšší bod je položený 94 m n. m. a najnižší bod 83 m n. m.

Obyvateľstvo

Počet obyvateľov obce je 17 010 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anatómia vraždy (kniha)

Dej

Román sa odohráva v päťdesiatych rokoch, vo vidieckej oblasti amerického federálneho štátu Michigan. Právnik Paul Biegler bol mnohé roky malý nenápadný prokurátor malého okresného mestečka pri Hornom jazere. Potom prišiel mladší, lepšie vyzerajúci konkurent Mitchell Lodwick, ktorý vyhral voľby. Nielen, že Bieglerova pýcha utrpela ujmu a trápila ho sebaľútosť, k tomu jeho kancelária nezarábala a výška jeho úspor na účte klesla na nulu. Potom sa mu ponúkne obhajoba v procese vraždy. Prípad sa zdá byť jasný: Nadporučík americkej federálnej armády pred viacerými svedkami zastrelil barmana a následne sa udal pomocnému šerifovi. Páchateľ menom Frederic Manion je správny a úsečný. Napriek tomu, že dôstojník nemá peniaze a Biegler ho považuje za absolútne nesympatického, z pohnútky tento prípad prijme. Naplno ho pritom podporuje jeho priateľ Parnell McCarthy starý zanedbaný pijan a rozhádaný právnik, ale dômyselný jurista. Obidvaja dôjdu k záveru, že jediná možnosť ako nadporučíkovi pomôcť je obhajoba na základe krátkodobej nepríčetnosti počas činu. Priebeh činu bol nasledovný: Nadporučík Manion bol dočasne prevelený do malého turistického mestečka na Hornom jazere. Tam žil v obytnom voze blízko jazera aj so svojou výnimočne krásnou ženou. So zámienkou uniknúť fádnemu životu v obytnom voze sa Laura Manionová jedného dňa vyberie do baru neďalekého hotela. Tamojší barman je všeobecne známy záletník, výborný strelec a skúsený bitkár. Navyše vie zniesť obrovské množstvá alkoholu. Keď Laura Manionová chce z baru odísť, podarí sa mu ju prehovoriť, že ju domov odvezie. Po ceste ju zbije a znásilní. Podarí sa jej oslobodiť a vtacká sa do náruče vlastného muža, ktorý počul jej krik. Potom ako Lauru upokojil a opatril, zoberie svoju pištoľ a ide do baru. Zdá sa, že barman ide siahnuť po zbrani a Manion ho zastrelí. A tak stretne Biegler pred súdom svojho konkurenta, nového prokurátora Mittchella Lodwicka. Toho podporuje skúsený krajský prokurátor Claude Dancer. Prokuratúra sa zo všetkých síl snaží znásilnenie zamlčať a Lauru Manionovú vykresliť ako ľahkú ženu, ktorá podviedla manžela a zviedla slušného barmana, takže pomste jej údajne notoricky žiarlivého manžela sa nedalo zabrániť - prokurátor Lodwick potrebuje pre svoj životopis a kariéru vyhraný súdny spor. Právnik Biegler môže teraz zužitkovať svoje dlhoročné skúsenosti prokurátora. Pozná všetky úskoky svojich protivníkov v procese a tým sa mu podarí barmana vyobraziť akoby bol on vlastne obvineným. Porotu sa podarilo presvedčiť, že nadporučík Manion bol z dôvodu vlastnej bolesti krátkodobo nepríčetný a oslobodí ho. Keď Biegler vyhľadá miesto na ktorom stál Manionov obytný voz, aby so svojím mandantom dohodol splátky za honorár obhajoby, zistí že Manionovci odcestovali na neznáme miesto. Biegler je teraz ale nadregionálne známy právnik a jeho priateľ sa stane jeho partnerom v právnickej kancelárii.
PlayOK.com

PlayOK.com, predtým Kurnik, je herná webová stránka, ktorú založil Poliak Marek Futrega v roku 2001. Za krátky čas sa stala najobľúbenejšou svojho druhu v Poľsku a v súčasnosti (2006) je vďaka vkusnej grafike, čistému pripojeniu (bez zdržujúcich reklám) a rozmanitým jazykovým mutáciam (vrátane slovenskej) čoraz populárnejšia i v ostatných krajinách.
Montreuil-des-Landes

Poloha

Obec má rozlohu 9,42 km². Najvyšší bod je položený 133 m n. m. a najnižší bod 85 m n. m.

Obyvateľstvo

Počet obyvateľov obce je 224 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
OKAY

Súčasnosť

Spoločnosť sa v roku 2010 stala víťazom ankety Predajca roka v kategórii elektro. Prieskum bol vykonaný na reprezentatívnej vzorke 1020 osôb naprieč celou českou populáciou vo veku 15-79 rokov. V roku 2014 zamestnáva OKAY Holding už viac ako 700 ľudí, z toho približne 250 na brnianskej centrále. Celková plocha predajní dosahuje cca 200 000 m².

Profesor OKAY

Profesor OKAY je od roku 2014 maskotom spoločnosti OKAY. Od augusta tohto roka sa začal objavovať v propagačných materiáloch a reklamných spotoch v rádiovom i televíznom vysielaní. K videniu je aj vo videách na firemnom YouTube kanáli. Postava profesora vystupuje vždy v bielom plášti so žltým motýlikom. Charakteristická je predovšetkým svojím účesom, ktorý nezaprie inšpiráciu u najznámejšieho teoretického fyzika Alberta Einsteina.
Postavu využíva spoločnosť OKAY tiež ako poradcu svojim zákazníkom. V článkoch na internetových stránkach radí profesor OKAY zákazníkom ako vybrať najvhodnejší výrobok a vyvracia najrôznejšie mýty a povery.

Profil majiteľa

Jindřich Životský sa narodil v roku 1964 v Brne. Absolvoval Vysoké učení technické v Brně (Fakultu elektrotechniky) a po krátkom pobyte v Nemecku sa od roku 1992 venuje vlastnému podnikaniu a v roku 1994 zakladá firmu OKAY. Z cudzích jazykov ovláda anglický a nemecký.
Dommartin-lès-Cuiseaux

Poloha

Obec má rozlohu 18,86 km². Najvyšší bod je položený 226 m n. m. a najnižší bod 182 m n. m.

Obyvateľstvo

Počet obyvateľov obce je 801 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jürgen Oelkers

Jürgen Oelkers (* 21. marec 1947, Buxtehude) je nemecký pedagóg, predstaviteľ analytickej vedy o výchove. Je autorom diel Die Vermittlung zwischen Theorie und Praxis in der Pädagogik (1976), Antipädagogik - Herausforderung und kritik(1983; spolu s Th. Lehmannom), Erziehen und Unterrichten - Grundbegriffe der Pädagogik in analytischen Sicht (1985), Die Hearusforderung der Wirklichkeit durch das Subjekt - literarische Reflexionen in pädagogischer Absicht (1985).
Malá Praha (Žilina)

Malá Praha je historická časť mesta Žilina. Po Starom meste je druhou najstaršou obytnou štvrťou v Žiline, postavená v čase prvej Česko-slovenskej republiky.

Poloha

Rozprestiera sa medzi Starým mestom (Žilina) a mestskou časťou Hliny.

História

Výstavba Malej Prahy prebiehala približne od roku 1923. Domy boli stavané postupne.
Za výstavbu sa zaslúžil vtedajší starosta Štefan Tvrdý ml. (1863 – 1927), syn Štefana Tvrdého st. a  Júlie Szégeňovej.
Ako prvé boli postavené domy na ulici Juraja Slottu, neskôr boli postavené aj na Daxnerovej ulici, Kollárovej ulici  a ulici Ambra Pietra. Posledné domy boli dostavané v roku 1927.
Domy v historickej oblasti Malá Praha boli vychýrené svojou unikátnou štukatúrou na fasáde. 
V čase socializmu, s érou prichádzajúceho stavebného funkcionalizmu sa drvivá väčšina domov prestavovala, a tak zanikla aj ich jedinečná štuková výzdoba.